Sidonie Nádherná

Barónka Sidonie Nádherná z Borutína (* 1. december 1885, Vrchotovy JanoviceMatriční záznam o narození a křtu farnost Vrchotovy Janovice  – † 30. september 1950, Harefield, Spojené kráľovstvo) bola česká šľachtičná, mecenáška a priateľka umelcov.

 Životopis 
Narodila sa na zámku Vrchotovy Janovice Karolovi Nádhernému a jeho manželke Amélii. Bola najmladšou z ich troch detí.

Vzdelanie získala od súkromných učiteľov. Hovorila po česky, nemecky a anglicky, jazdila na koni, hrala na klavíri. Venovala sa literárnemu a výtvarnému umeniu. Mnoho času strávila na cestách temer po celej Európe a navštívila aj severnú Afriku a Blízky východ.

12. apríla 1920 si v kláštore HeiligenkreutzWAGNEROVÁ, str. 112–115 vzala grófa Maximiliana von Thun-Hohensteina, ale už po pol roku manželstvo stroskotalo, keď Sidonie 20. decembra 1920TYWONIAK, str. 21 manžela opustila. K rozvodu však došlo až 15. septembra 1933.SAK, BEZECNÝ, str. 145 Max Thun bol neskôr hospitalizovaný v ústave pre choromyseľných vo Viedni, kde 12. apríla 1935 zomrel.
Bola bezdetná.

Jej zámok sa stal jedným z najznámejších salónov. Stretávali sa tu najznámejší predstavitelia domácej i zahraničnej kultúry, ako Rainer Maria Rilke a Karl Kraus, Max Švabinský, Karel Čapek, Adolf Loos, Dora Pejačević, knieža Max Lobkowicz a mnohé iné osobnosti politického a kultúrneho života.

S Karlom Krausom udržiavala milenecký vzťah. 20 rokov každoročne navštevoval jej zámok a trávil tam dlhé mesiace. Veľká časť jeho diela vznikla práve tam.

Druhým jej najčastejším hosťom bol Rainer Maria Rilke, s ktorým sa zoznámila na svojich cestách po Európe, v ateliéri Augusta Rodina. Vyvinul sa z toho hlboký (pravdepodobne iba priateľský) vzťah, o čom svedčí niekoľko stoviek zachovaných listov.

2. svetová vojna zničila jej život. Stratila všetkých priateľov a príbuzných, ktorí buď zomreli, alebo emigrovali. Jej zámok zabralo nemecké vojsko a musela žiť v dvoch malých miestnostiach na neďalekom hospodárstve. Po vojne sa situácia opakovala. Zámok zabralo najprv sovietske vojsko a potom československá armáda. V bezvýchodiskovej situácii sa rozhodla pre emigráciu. Odišla iba s jedným kufríkom s pomocou prevádzača cez „zelenú hranicu“. Útočisko našla v Anglicku, kde sa jej ujali známi, no zakrátko zomrela na rakovinu. 

25. mája 1999 boli jej pozostatky po prevoze z Anglicka slávnostne uložené do rodinnej hrobky v zámockom parku vo Vrchotových Janoviciach.

 Referencie 

 Literatúra 





 SRŠEŇ, Lubomír. Vztah Maxe Švabinského k Sidonii Nádherné a k jejím bratrům ve světle písemných a ikonografických pramenů. Sborník Národního muzea, řada C – literární historie, roč. 41, 1996, čís. 1–4 [vyšlo v říjnu 1998], s. 1–120. ISSN 0036–5351.



 Iné projekty 

 Externé odkazy 
 Baronka Sidonie Nádherná aneb Konec šlechty v Čechách

Kategória:Českí šľachtici
Kategória:Mecenáši
Kategória:Saloniérky
Kategória:Českí emigranti a exulanti
Kategória:Dvojčatá
Kategória:Osobnosti z okresu Benešov